આ બુધવારે અમેરિકાના રાષ્ટ્રપતિ ડોનાલ્ડ ટ્રમ્પે જેરુસલેમને ઇઝરાયેલની રાજધાની તરીકે માન્યતા આપી અને બહુ જલ્દીથી તેલ અવિવ ખાતેની અમેરિકાની એમ્બેસીને ખસેડીને જેરુસલેમ લઇ જવાનું પણ કહ્યું છે. કોઇપણ દેશની એક રાજધાનીને બદલે બીજા શહેરને રાજધાની તરીકે માન્યતા આપવામાં આવે તો એમાં કશું નવાઈ પામવા જેવું નથી હોતું પરંતુ આ તો જેરુસલેમ છે. સાત દાયકાની એકધારી વિદેશનીતિમાં ફેરફાર કરતી અમેરિકાની આ જાહેરાત બાદ ગાઝા પટ્ટીમાં અને જેરુસલેમમાં તેના વિરોધમાં દેખાવો શરુ થઇ ગયા છે.